JohanHeinsen/ENO huggingface dataset:
Ribe Stifts Adresseaviser, 1840-08-11
Om Tilblivelsen af Kontra Petitionen i Kjøbenhavn imod Skattebevillingsretten meddeler en Korrespondent til Randers Avis Følgende: "Et Møde blev sammenkaldet i Boldhuusgaden (i danske Samfunds Locale; Grundtvig var ikke nærværende, men Lindberg tog Forsædet uden Valg. Der vare kanskee halvandet Hundrede Mennesker tilstede; men Fleertallet af disse syntes ikke at være stemte for Lindbergs Andragende. Magistraten aabnede Forhandlingerne med en Tale, hvori han i særdeles spaafærdige og sagtmodige Udtryk udtalte sin Misbilligelse af Skattebevillings Petitionen, som nu cirkulerede til Underskrift iblandt Kjøbenhavns Borgere. Lindberg forelæste sin Petition eller Adresse til Stænderne, hvori hans Anskuelse, er udtalt, inviterede Ligesindede til at underskrive den og sagde, at den vilde næste Dag fremlægges til Underskrift paa Adressekontoiret. Jdag (den 3die Dag efter Fremlæggelsen) vare Underskrifterne paa dette Sted stegne til tyve! og iblandt disse saae man ikke bekjendte Navne. Forties bør det dog ikke, at Lindberg har faaet to Deserteurer fra Modstanderne: to Skomagere, som havde underskrevet Skattebevillings=Petitionen, lode sig omvende og have nu taget deres Navne tilbage og underskrevet den Petition, som begjærer, at Skattebevillingsret ei maa blive tilstaaet."
Ribe Stifts Adresseaviser, 1840-08-11
Af en Artikel i Folkebladet erfarer man, at den polytechniske Læreanstalt er i en ikke ubetydelig Gjæld. Det hedder nemlig: "Den polytechniske Anstalt, hvis Jndtægtskilder deels ere meget mislige, deels have viist sig mindre tilstrækkelige, end man havde ventet, befinder sig nu i en Gjeld af over 125,000 Rbd., (hvoraf 21,000 ere resterende, Renter, til hvis Afbetaling aldeles ingen Udveie kunne paavises, medens ogsaa her det aarlige Budget til liden Baade for Stiftelsens Virksomhed er bestemt efter den knappeste Fornødenhed."
Ribe Stifts Adresseaviser, 1840-08-11
Kancelliet har bemyndiget Fyens Stiftamthuus til at udlove en Belønning af 500 Rbd. til Den, som meddeler saadanne Oplysninger der kunne lede til Opdagelsen og Domfældelsen af de muelige Brandstiftelser af de i Odense Amt i den senere Tid stedfundne Jldebrande.
Ribe Stifts Adresseaviser, 1840-08-11
J Lumby ved Odense er for nylig i en Mark opgravet en Guldpladering, hvis Værdi ansloges til 4 SpeciesdukaPaa Pladen stod en Mand med Bue og Kogger. Ved Ringen laae nogle Stykker af et Bronzesværd. (H. A.)J Anledning af at Landmændene i Hertugdommene ere eftergivne de sædvanlige 200,000 Rbd. i Skatterne, bemærker Itzehoer Wochenblatt: Vi kunne ei indsee, hvorpaa en saadan Begunstigelse for Landeiendomsbesidderne er grundet, eftersom de sidste Aars rige Høst og høie Priser paa Landets Producter have sat Landboerne istand til at betale de paabudne Skatter. - Stædernes Jndvaanere ere i denne Henseende langt mindre begunstigede, nyde ingen Slags Lettelse i Afgifter, imedens de i flere og flere Grene af deres Næringsveie maa udholde Concurrencen med Landboerne og desuden betale Livets første Nødvendighedsartikler temmelig dyrt. - Det samme Raisonnement, lader sig udentvivl med Grund overføre paa det egentlige Danmark. (Hs. A.)
Ribe Stifts Adresseaviser, 1840-08-11
Den holsteenske Deputerede, Greve v. Holstein, har i den Jtzehoeske Stænderforsamling indgivet det Forslag, at Forsamlingen skulde petitionere Hs. Maist. om, at det maatte behage Hs. Maist, at befale, at de kollegiale Former i de høie Administrativkollegier afskaffedes og der istedetfor disse maatte ansættes Ministre, der vare ansvarlige for deres Departement og, frie for alle kollegiale Former, kunde virke i den dem anviste Forretningskreds, saavelsom ogsaa at Statsraadet maatte udvides derhen, at de meest udmærkede Mænd af alle Klasser dannede Jndvaanere i Hertugdømmet kunde blive indlemmede i Samme."
Ribe Stifts Adresseaviser, 1840-08-11
Fra flere Steder i Slagelse=Egnen hører man, ifølge Slagelse Avis, Klage over, at de herlige Udsigter til en riig Hvedehøst for en stor Deel ere tilintetgjorte, da der er gaaet Rust i denne Sædart. De andre Sædarter vare derimod meget lovende, og man havde allerede begyndt at meie Rug. - J Randers=Egnen, hvor Rughøsten ogsaa netop i disse Dage paa enkelte Steder er begyndt og hvor Markerne overalt bugne under en riig Velsignelses Fylde, klages ligeledes over Rust i Hveden, hvoraf der dog kun avles Lidet. Med Hensyn til Høsten i Fyen erfares, at Rapsen i Almindelighed er god, dog ikke som ifjor, fordi den, som Følge af Foraarskulden, mange Steder blomstrede om igjen. Hveden er overalt frodig, men har for en stor Deel liidt betydeligt af Rust eller Brand. Rugen er særdeles smuk og god i Straa og Vipper, men den staaer paa flere Steder noget tyndt. Byggen og Havren særdeles godt voxet og tegner til en ganske ualmindelig Afgrøde. Saavel Kløver, som Enghø har kun givet liden Afgrøde, da Foraarskulden hindrede Værten. Ærter og Kartofler tegne godt, Boghveden mindre god, deels formedelst Kideke. Træfrugt vil der blive Meget af i de Haver, der ikke have været udsatte for Foraarsvindene; men i de andre bliver der næsten ingen.
Ribe Stifts Adresseaviser, 1840-08-11
Efter Majestæternes Afreise fra Himmelbjerg d. 29. Juli holdt Hr. Fr. Sneedorff-Birch, i Anledning af 500 Aars Jubilæumet af Danmarks Befrielse ved Niels Ebbesen, en Tale, som endte med Digteren St. St. Blichers skjønne Stropher: Lad ingen Fremmed vinde den Mark, hvor Blodet maatte rinde for os og vore Børn af Heltebryst! hvorpaa Forsamlingen udbrød i et Hurra og afsang en af Taleren hertil skreven Sang. Ved Mødet den 1ste August blev holdt Taler af Pastorerne St. St. Blicher og Magister Hammerich, sigtende til Nationalaandens Oplivelse og et inderligt Venskabsforbund imellem de 3 skandinaviske Riger. En Commitee dannede sig til at arrangere en lignende Folkefest af Aare hvortil der da ogsaa skal udstædes Jndbydelse til vore svenske og norske Brødre. Forsamlingen var omtrent ligesaa talrig som ifjor. Til begge Møderne havde det slesvigske Curasseer=Regiments fortrinlige Musikcorps indfundet sig, ligesom ogsaa begge endtes med et muntert Bal i Ry Kroe. Hs. Majestæt Kongen har nu, til almindelig Tilfredshed, imod en Godtgjørelse, efter Sigende af 40 Rbdlr. aarlig, til Bjergets Eier, Peder Nielsen, arrangeret det saaledes, at Adgangen til Himmelbjerget til alle Tider staaer Alle og Enhver frit aaben. (R. A.)¬
Ribe Stifts Adresseaviser, 1840-08-11
De forhen omtalte 40 Bjergsangere fra Pyrenæerne have i Veile havt den Ære at lade sig høre for Deres Majestæter og for Kronprindsen, der Alle viste levende Jnteresse for det velgjørende Øiemed, i hvilket de have tiltraadt deres Reise over hele Europa. Fra Danmark agte de sig til Sverrig, og derfra over Tydskland til Jtalien. Deres Reiseronte i Danmark er bestemt saaledes: Fredericia, Veile, Horsens, Aarhuus, Randers, Aalborg, Aarhuus, Horsens, Veile, Fredericia, Odense, Nyborg, Corsøer, Slagelse, Sorøe, Ringsted, Roskilde, Kjøbenhavn, Helsingøer og derfra til Sverrig.
Ribe Stifts Adresseaviser, 1840-08-11
Stænderforsamlingen i Roeskilde. Blandt de indkomne private Andragender vare Petitioner fra Møen, Corsøer og Omegn, Assens, Middelfart, Svendborg &c. om de tre Stænderforsamlingers Forening og Skattebevillingsret, der bleve afleverede til Kommitteen i Skattebevillingssagen; til samme Komittee afleveredes en af Kancellieraad Hempel understøttet Petition med 53 Underskrifter, fra Langeland i mod Skattebevillingsret m.m. J Møder d. 29de bemærkede Præsidenten, at da en Standsning i Stændertidendens Udgivelse havde været offentlig omtalt, navnlig i den berlingske Tidende, fandt han Anledning til at gjøre opmærksom paa, at denne Standsning hidrørte fra, at Brødrene Berling ikke havde opfylet de Forpligtelser, de havde paatagat sig, og navnlig fra den Omstændighed, at man i Trykkeriet savnede de Tal, som behøvedes til at sætte Motiverne til Veianordningen. Mødet den 3die August oplæstes Hans Majestæt Kongens Svar paa Forsamlingens Adresse, dateret Silkeborg d. 30te Juli.
Ribe Stifts Adresseaviser, 1840-08-11
J dette Svar hedder det blandt Andet: "Den fulde i fornævnte Adresse udtalte Erkjendelse af Vor forevigede Forgjængers landsfaderlige Omsorg for Undersaatternes Vel og Folkets høiere Udvikling er Os Borgen for, at Vore troe Provindsialstænder ligeledes ville paaskjønne Vore Bestræbelser for at udføre det Hverv, som Forsynet ved hans Bortkaldelse nedlagde i Vore Hænder. Vort Folks Troskab og Hengivenhed for Konge og Fædreland er ophøiet over al Tvivl, og Vi holde Os forvisset om, at det urokkelig vil bevare disse Egenskaber, hvorved det hidtil under den bestaaende Forfatning har udmærket sig, selv om der til Provindsialstændernes Forsamlinger skulde indkomme Andragender og Forandringer, som Vi ikke kunne skjænke Vort bifald, men Vi forvente, at saadanne Andragender ikke ville blive fremmede, naar Medlemmerne af Vore Provindsialstænder, den Regel troe, som Jnstitutionens ophøiede Stifter har foreskrevet enhver af dem, og som Adressen gjentager, ikke lade sig henrive af Enkelte, som, utilfredsstillede ved det Bestaaende og uden at agte paa Vore Bestræbelser for at forberede en fuldkomnere Statsforvaltning, tiltage sig i Folkets Navn at forlange Forandringer i Statens Grundlove, medens det trofaste Folk med Tryghed stoler paa sin Konges Tilsagn, hvis Opfyldelse det med Glæde vil see fremskyndet ved en lykkelig Samstemning af Regjeringen og Provindsialstændernes Forsamlinger.
Ribe Stifts Adresseaviser, 1840-08-11
Kjøbenhavns Børs-Cours d. 7. August, Species 200. Bank-Disconto 4 pCt. Norske Speciessedler 184 Rbd. i Sedler.
Ribe Stifts Adresseaviser, 1840-08-11
Ribe Torvepriser d. 8 August: Rug pr. Td. 3 Rd. 16 ls.; Byg 2 Rd.; Havre 1 Rd. 400 1s.; Boghvede 1 Rd. 32 s.; Boghvedegryn pr. Skp. 26 ls.; Byggryn 28 ls.; Smør pr. Pd. 6 ls.
Ribe Stifts Adresseaviser, 1840-08-11
Bekjendtgjørelser. En duelig Seminarist, som paa eget An- og Tilsvar kan forestaae Sangen i Kirken og Underviisningen i Skolen ønskes som Medhielper. Herpaa Reflecterende vilde enten mundtlig eller skrivtlig i Portefrie Breve henvende sig til Skolecommissionen i Sneiberg pr. Ringkjøbing.
Ribe Stifts Adresseaviser, 1840-08-11
Et godt Jagtgevær, kan faaes tilkjøbs. Adressekontoiret anviser Sælgeren. Blichers Noveller, 1 og 2. Deel ere af Undertegnede udlaante, men til hvem erindres ikke. Jhændehaveren bedes at levere dem tilbage. E. Hyphoff.
Ribe Stifts Adresseaviser, 1840-08-11
At Kjøbmand Lauritz Buch heraf Byen er ved Ovrigheds Decret af Dags Dato, overeensstemmende med Lovens 3121, erklæret Umyndig, under Værgemaal af Trykt i Ribe hos Chr. sal. Hyphoff.
Ribe Stifts Adresseaviser, 1840-08-11
Bagermester J. Bollerup, bringes herved til offentlig Kundskab. Ringkjøbing Byefoged-Contoir den 7de August 1840. John Finsen.
Ribe Stifts Adresseaviser, 1840-08-11
Af Umyndiges Midler under Møgeltønder Birks Overformynderie, kan strax, mod anordningsmæssig Sikkerhed, erholdes til Laans 214 Rbd. 15 s. r. S. Ligeledes kan til 11te December Termin d. A. af samme Overformynderies Midler erholdes til Laans 286 Rbd. 46 2/5 s. r. S. Møgeltønder Birks Contoir, den 1ste August 1840. Holm. Aar 1810, Mandagen den 27de Juli, blev i den Kongelige Lands-Over- samt Hof= og Stadsret i Kjøbenhavn afsagt Dom i Sagen 281. 1840. Solodandser ved det Kongelige Theater Peter Joseph Larcher contra forhenværende Redacteur af Bladet Raketten, F. Steenberg, og saaledes kjendt for Ret.¬
Ribe Stifts Adresseaviser, 1840-08-11
De paaankede, af Jndstævnte, forhenværende Redacteur, af Bladet Raketten," F. Stenberg, i et i bemeldte Blad Nr. 309, for 29de Februar d. A., indrykket Stykke med Overskrivt "Larcher, Lars Kjær er Du her, om og imod Citanten, Solodandser ved det Kongelige Theater, Peter Joseph Larcher, brugte fornærmelige Udladelser, bør døde og magtesløse at være, og ikke komme Citanten til Skade paa Ære, Embede, gode Navn og Rygte i nogen Maade, hvorhos Jndstævnte for sit i saa Henseende udviste Forhold bør i Mulkt til Kjøbenhavns Fattigvæsens Hovedkasse bøde 50 Rbd. Sølv, samt være den i Forordningen 27de Septbr. 1799 § 20 fastsatte Censur undergiven i 1 Aar. Til det Offentlige betaler Jndstævnte det Retsgebyhr og Skriversalarium, der skulde have været erlagt, og Godtgjørelse for det stemplede Papiir, der skulde have været forbrugt, saafremt Sagen ikke fra Citantens Side havde været beneficeret; saa betaler han og i Salair til Citantens befalede Sagfører, Procurator Borup, 10 Rbd. Sølv. Saa betaler han og til Jnstitskassen i Mulkt for unødig Trætte 10 Rbd. Sølv. At efterkommes inden 15 Dage efter denne Doms lovlige Forkyndelse under Adfærd efter Loven. Jndstævnte forelægges en Frist af 8 Dage fra denne Doms Afsigelse, inden hvilken han her til Retten har at indlevere Afskrivt paa behørig stemplet, Papiir af det fra hans Side den 25de Mai sidstleden fremkomne Jndlæg. Hvilket herved bringes til offentlig Kundskab i Overeensstemmelse med Forordningen af 27de September 1799 § 20. Justits-Comptoiret i den Kongelige Lands=Over- samt Hof= og Stadsret i Kjøbenhavn, den 27de Juli 1840. Hoff. Lodsedle til 5te Cl. af det 93de Lotterie maatte behageligst fornyes forinden d. 16 Aug. H. sal. Dessauer.
Ribe Stifts Adresseaviser, 1840-08-11
Damp-Chocolade, udarbeidet til den fuldkomneste Fiinhed i den Deichmannske Handels Chocolade Fabrik ved Kjöbenhavn, erholdes til Fabrikpriserne, 2 Mk. 4 Sk. a 8 Mk. pr. Pd., hos: Hr. L. Frandsen i Ribe. C. F. Müller i Colding. - Edv. Hoffmann i Varde. P. F. Nyeboe i Ringkjøbing.
Ribe Stifts Adresseaviser, 1840-08-11
Ligesom Fabricatet med fuld Föie kan anbefales, som fortrinligt, saaledes er der ogsaa sörget for smagfuld Udstyring.
Ribe Stifts Adresseaviser, 1840-08-14
allernaadigst Kongelig privilegeret. Avis, Adresse overalt i de danske Stater. som forsendes med Brevposten, Fredagen den No. 66. 14de August. Redigeres af C. Hyphoff. Udgives af Chr. sal. Hyphoff.
Ribe Stifts Adresseaviser, 1840-08-14
Udenlandske Efterretninger. Frankerig. Ludvig Napoleon har gjort en forulykket Landgang i Frankerig og et ligesaa forulykket Forsøg paa at fremkalde en Revolution til Fordeel for Napoleonisterne. Den 6te de om Morgenen Kl. 5 ankom han paa et engelsk Dampskib til Boulogne. Ledsaget af omtrent 50 af sine Tilhængere, alle klædte i det 42de Regiments Uniform (det Regiment, som tidligere i Strasburg, saa alvorlig sympatiserede med Ludvig Napoleon, og af hvilket der nu laae en Afdeling i Boulogne), begav han sig med den keiserlige Ørn i Spidsen, til Regimentets Caserne. Tropperne her vidste i Begyndelsen ikke hvad de skulde tro og gjøre. Da gav man dem at forstaae, at en Revolution var udbrudt, Ludvig Philip detroniseret, hele Frankerig, traadt op for deres Keiser, Ludvig Napoleon os.v. Nogle saa vare ogsaa saa eenfoldige at antage det for gode Vare indtil en Kapitain, vækket ved Larmen, traadte frem iblandt dem og ved Raabet leve Ludvig Philip bragte dem ud af deres Vantro og Vildfarelse. Jmellem Ludvig Napoleon og Kapitainen opkom nu en Ordvexel, under hvilken førstnævnte trak en Pistol frem og affyrede den mod Kapitainen. Kuglen forfeilede vel denne, men traf ulykkeligviis en stakkels Soldat, som vilde skille dem ad. Jmidlertid var Folket kommen paa Benene, Generalmarschen blev slaaet og Nationalgarden strømmede til fra alle Kanter. Proklamationer vare imidlertid fordeelte omkring i Gaderne og Napoleonsdorer og Femfrankstykker regnede ned. Præfekten udstedte de for Øjeblikket nødvendige befalinger og inden et Par Timer vare de Fleste af disse Eventyrere deels tagne til Fange, dræbte eller forjagede. Jblandt disse var Ludv. Napoleon, der, da han ikke bemærkede nogen synderlig Sympathie, skyndsomst med et Par Andre ilede ned til Havnen og tog en Baad for at redde sig ud til Dampskibet. (En anden Beretning mælder, at han ikke engang fik Tid til at komme i Baaden, men maatte kaste sig i Vandet for ved Svømning at søge Redning). Jmidlertid lykkedes dette ham ikke, thi forfulgt af Kugler fra Landet blev han nødt til at overgive sig. Blandt andre høje Fangne nævnes Grev Montholon, Parquin, Oberst Vandrey. Disse fuldstændige Beretninger skylde vi engelske Blade; de franske Blade af 7de August have kun Telegraphefterretning, som i sin Korthed bekræfter Prindsens og flere af hans Tilhængeres Fængsling. - Krigsministeren er, efter "J. du Commerce, beskjæftiget med at organisere 27 Artilleribatterier og skal have givet Ordre til at kjøbe 20000 Heste.
Ribe Stifts Adresseaviser, 1840-08-14
England. Lord Palmersion har paa en Opfordring af Hume om Fremlæggelse af en Afskrift af den med Østerrig, Rusland og Preussen sluttede Alliance givet det Svar, at for den var ratificeret vilde den ikke kunde blive Huset forelagt, undertegnet var den allerede, tilføiede han. Han benægtede, at England nogensinde havde villet udelukke Frankerig fra den; og han troede ikke heller, at den opstaaede Difference vilde blive af Varighed, ligesom at der fra Englands Side ei havde fundet nogen Hemmeligholdelse Sted for Frankerig, men tvertimod havde de alle, selv Tyrkiet, bestræbt sig for at faae Frankerig til at deeltage i Konventionen. Desaarsag var der, meente han, aldeles ingen Grund for at dette Land ved sine Rustninger havde England til Maal. - Fra Bombay mældes, at Expeditionen til China, 10-15000 Md. var afseilet d. 6te Juni, i China rustede man sig stærkt.
Ribe Stifts Adresseaviser, 1840-08-14
Spanien. Budskabet og Oprøret i Barcelona fremkaldte i Madrid nogle Optøier, ledsagede af Udbruddet: "Konstitutionen leve. Til Lykke bleve de snart dæmpede og Roligheden er ikke siden forstyrret. Dronningerne og Espartero ventedes.
Ribe Stifts Adresseaviser, 1840-08-14
Tyrkiet. Jhvorvel man har officielle Efterretninger og at Opstanden i Syrien er dæmpet og Flaaden og Tropperne allerede vendte tilbage til Alexandrien, saa maa man dog ikke fæste ubetinget Lid til at Roligheden er totalt gjenoprettet og at Oprørerne have underkastet sig. Disse have vel lidt et føleligt Tab, nogle ere vel faldne til Føie, men Bjergboerne ere i fuld Virksomhed, saa at man igjen ventede Armeen og Flaaden tilbage. Sam Bey er kommen tilbage til Alexandrien og vistnok uden at have havt det forønskede Held af sin Mission. - Grev Pontois skal have faaet Ordre af sit Hof at anvende alt muligt, som kan bestaae med Opretholdelsen af den europæiske Fred, for at bevæge Porten til hurtigen at træffe Forlig med Mehemed. Dog vil Porten vist neppe i dette Øjeblik bekvemme sig til en saa hurtig Afgjørelse, nu da den har Kvadrupelalliancen i Baghaanden. Som Basis for Underhandlinger opstilles Flaadens Tilbagesendelse. - En anden vigtig Nyhed er den, at Regjeringen i Constantinopel pludseligen har befalet alle der boende Grækere at lukke Boutikerne og Bazarerne, og givet dem Valget: at vende tilbage til Grækenland eller inden 8 Dage at antage Islam; alt, hedder det i L. all. Z., var i det græske Kvarter ved Brevets Afgang i Oprør, Politiet havde forseglet alle Boutiker og Værksteder. Man veed ikke hvad man skal tilskrive denne strenge befaling, om Forkastelsen af Handelstraktaten fra Kong Ottos Side eller Grækernes Yttringer til Fordeel for ChosrewPascha.
Ribe Stifts Adresseaviser, 1840-08-14
Blandinger. Staden London bedækker nu et Fladerum af 20 engl. Qvadratmile, hvorpaa der staaer 200,000 Huse, med en befolkning af 2 Millioner Mennesker. (Parises Folkemængde angives til over een Million. Siden 1814 er den bleven forøget med 405,000 Mennesker.) - J intet Land i Verden, trykkes der og læses fortiden flere smudsige Romaner end i England; intet Under altsaa at Hospitaler, Daareanstalter og Tugthuse ere overfyldte dertillands. Denne Pest er kommen derover fra Frankerig, og har smittet Ungdommen i alle Stænder. - J afvigte Aar vare Fængslerne i England og Wales befolkede med ikke færre end 13,600 unge Forbrydere under 17 Aars Alder, hvoraf de 11,444 vare Drenge og 2,156 Piger. - Man anslaaer Englands aarlige Tab til Søes til 16 M. Specier, medens at circa 10000 Mennesker til samme Tid sætte Livet til paa Havet. - Den bekjendte Londonner Tidende Times udkom den 25de Juni, ikke som sædvanligt i otte, men i sexten uhyre Foliosider, hver paa 6 Spalter. Næsten det Halve deraf var opfyldt med Annoncer, hvoraf Jndtægten, Linien regnet til 8 Groschen, vilde udgjøre 4500 Thal, eller omtrent 6700 Rbd.
Ribe Stifts Adresseaviser, 1840-08-14
Jndholdet af dette eneste Nummer maatte i det Mindste fylde 30 almindelige Oktavark, og Times" selv sagde, at den i dette Nummer leverede den største Masse Nyheder, som nogensinde var leveret Verden i 24 Timer. Man har beregnet, at dette Nummer indeholdt 27,000 Linier og 1,250,000 Bogstaver, som satte i en lige Linie ved Siden af hinanden, vilde indtage over en halv engelsk Mill. - Vor Landsmand Harro Harring er den 2. Mai ankommen til Rio Janeiro fra Bourdeaux.
Ribe Stifts Adresseaviser, 1840-08-14
Jndenlandske Efterretninger. Deres Majestæter Kongen og Dronningen ere paa deres Reise blevne modtagne med ligesaa megen Varme og Loyalitet paa hiin, som paa denne Side Kongeaaen. Paa Christiansfeldt overnattede de imellem 3die og 4de, og i Apenrade imellem 4de og 5te de, hvorefter Reisen næste Dag fortsattes til Augustenborg.
Ribe Stifts Adresseaviser, 1840-08-14
Det vakte i sin Tid nogen Opmærksomhed, at det Kongl. norske Finants=Departement havde troet at finde sig foranlediget til at anlægge Sag mod Etatsraad Treschow til Betaling af en Mulct af over 44,000 norske Species, paa Grund af en formeentlig Overtrædelse af Anordningen om det stemplede Papir i Anledning af en af den Kongelige Statsgields Direction til ham udstædt Transport paa den Kongelige Kasses Fordring paa Grevskabet Laurvig. Det maa paa vor Landsmands Vegne glæde os, at de norske Domstole have viist den Retfærdighed, ved alle tre Jnstantser, gjennem hvilke Sagen blev forfulgt, og saaledes nyligen ved Høiesteret, at frifinde ham for Departementets Tiltale. (Berl. T.)Et af de vigtigste Lovudkast, som af Regjeringen er bleven den nærværende holsteenske Stænderforsamling forelagt, er ustridigt det om Anlæg af nye Landeveie i Slesvig og Holsteen. Jfølge samme skulle alle Hoved= og Bilandeveie omdannes til Chausseer, hvilket paa Hovedlandeveiene udgjør et Miletal af 138 og paa Biveiene 237 Mile.
Ribe Stifts Adresseaviser, 1840-08-14
Det kohvnske Selskab Athenæum har ansøgt om Tilladelse til at holde de 2 norske Blade "Morgenbladet og "den Constitutionelle", samt at faae det franske Blad "National" tilsendt med Brevposten, men Ansøgningen har faaet Afslag.
Ribe Stifts Adresseaviser, 1840-08-14
Hr. Claudius Rosenhoff er fratraadt Redactionen af den Frisindede", men vedbliver at være Bladets Udgiver.
Ribe Stifts Adresseaviser, 1840-08-14
J hans Sted er Hr. C. M. Rosenhoff bleven Redaktør. Der er i disse Dage udkommet et lille Skrift af And. Fugl, der kaster et nyt Lys over de vestindiske bekjendte Hemmeligheder.
Ribe Stifts Adresseaviser, 1840-08-14
Den tidligere i Bladene omtalte Franskmand, der lever i Kbhvn, fordi hans 40000 Fr. aarlig ikke kunne forslaae i Paris, vedbliver at føre et originalt, ugeneert Liv. Forleden gjorde han et Bal, som i Elegance overgik Alt hvad man i Kbhvn. har seet hos Privatfolk, men dertil vare kun inviterede alle Byens saakaldte galante Damer. Hver Formiddag regalerer han Nabolaget med en larmende Solo paa Posthorn, trækker altid igjennem Gaderne med et stort Kobbel Hunde, og fandt forleden for godt paa Gaden, at indlade sig i et angenemt Slagsmaal med en Urtekræmmersvend, kort sagt: hans Originalitet er til stor Moerskab for Publikum. (Aarh. A.) Andet Nr. af Jfr. Kirstine Juuls Ugeblad for Criminalet og Retspleie i Danmark begynder saaledes: "J Aaret 1834 blev i Odense en Skorsteensfeiersvend ved Navn Heyser myrdet og efter al Sandsynlighed var hans egen Mester (Skorsteensfeier Gottskal Gierningsmanden.